stanford-oval/wikipedia huggingface dataset:
พรรคคอมมิวนิสต์อินโดนีเซีย
ทศวรรษ 2493

ก่อนการเลือกตั้ง พ.ศ. 2498 พรรคคอมมิวนิสต์อินโดนีเซียสนับสนุนประชาธิปไตยแบบชี้นำของซูการ์โน และเป็นกลุ่มที่สนับสนุนซูการ์โน พรรคได้รับเลือก 39 ที่นั่ง การต่อต้านการครอบครองอิเรียนจายาต่อไปของดัตช์เป็นหัวข้อสำคัญที่พรรคคอมมิวนิสต์อินโดนีเซียกล่าวถึงในทศวรรษนี้ ในเดือนกรกฎาคม พ.ศ. 2500 มีการโจมตีสำนักงานของพรรคคอมมิวนิสต์อินโดนีเซียในจาการ์ตา ในเดือนกันยายนปีเดียวกันนั้น พรรคมัสยูมีเรียกร้องให้คว่ำบาตรพรรคคอมมิวนิสต์อินโดนีเซีย
ในวันที่ 3 ธันวาคม สหภาพการค้าที่ถูกครอบงำโดยพรรคคอมมิวนิสต์อินโดนีเซียเริ่มเข้าควบคุมบริษัทของชาวดัตช์ เพื่อแสดงถึงการต่อต้านบริษัทต่างชาติทำให้พรรคคอมมิวนิสต์อินโดนีเซียถูกมองว่าเป็นพรรคชาตินิยม
ในเดือนกุมภาพันธ์ พ.ศ. 2501 เกิดความพยายามก่อรัฐประหารโดยกองทัพที่นิยมสหรัฐและพรรคการเมืองฝ่ายขวา กลุ่มกบฏมีฐานที่มั่นที่สุมาตราและซูลาเวซีได้ประกาศจัดตั้งรัฐบาลปฏิวัติแห่งสาธารณรัฐอินโดนีเซียเมื่อ 15 กุมภาพันธ์ และจับกุมสมาชิกพรรคคอมมิวนิสต์อินโดนีเซียในพื้นที่ควบคุมไว้ พรรคคอมมิวนิสต์สนับสนุนซูการ์โนให้ปราบกบฏและให้นำกฎอัยการศึกมาใช้ ในที่สุดฝ่ายกบฏเป็นฝ่ายพ่ายแพ้ไป
ในเดือนสิงหาคม พ.ศ. 2502 มีปฏิบัติการในระดับกองทัพเพื่อปกป้องการประชุมใหญ่ของพรรคคอมมิวนิสต์อินโดนีเซียใน พ.ศ. 2503 ซูการ์โนได้ประกาศคำขวัญนาซากม ซึ่งย่อมาจากชาตินิยม ศาสนา และคอมมิวนิสต์ แสดงให้เห็นถึงอิทธิพลของพรรคคอมมิวนิสต์อินโดนีเซียในรัฐบาลซูการ์โน
ทศวรรษ 2503

แม้พรรคคอมมิวนิสต์อินโดนีเซียจะสนับสนุนซูการ์โนแต่ก็ไม่ได้ละทิ้งอุดมการณ์ทางการเมืองของตนเอง ในเดือนมีนาคม พ.ศ. 2503 พรรคคอมมิวนิสต์อินโดนีเซียได้ประกาศถึงการจัดงบประมาณที่ไม่เป็นประชาธิปไตยของซูการ์โน เมื่อมีการจัดตั้งมาเลเซีย พรรคคอมมิวนิสต์อินโดนีเซียได้ออกมาต่อต้านเช่นเดียวกับพรรคคอมมิวนิสต์มลายา การเติบโตของพรรคคอมมิวนิสต์อินโดนีเซียในช่วงนี้ทำให้พรรคคอมมิวนิสต์อินโดนีเซียเป็นพรรคคอมมิวนิสต์ที่มีขนาดใหญ่เป็นอันดับสามของโลกรองจากสหภาพโซเวียตและจีน มีองค์กรที่เป็นแนวร่วมมากมาย ในเดือนมีนาคม พ.ศ. 2505 พรรคคอมมิวนิสต์อินโดนีเซียเข้าร่วมรัฐบาล ไอดิตและโยโตได้เป็นที่ปรึกษารัฐมนตรี ใน พ.ศ. 2506 รัฐบาลมาเลเซีย อินโดนีเซียและฟิลิปปินส์ได้ประชุมกันเพื่อจัดตั้งมาฟิลินโด พรรคคอมมิวนิสต์อินโดนีเซียปฏิเสธแนวคิดนี้เช่นกัน ทหารของพรรคคอมมิวนิสต์อินโดนีเซียข้ามพรมแดนไปยังมาเลเซียและรบกับกองทหารอังกฤษและออสเตรเลียที่ประจำการอยู่ที่นั่น บางกลุ่มเดินทางไปยังมลายาเพื่อเข้าร่วมการต่อสู้ แต่ส่วนใหญ่ถูกจับตัวได้ กองทหารของพรรคคอมมิวนิสต์อินโดนีเซียจะมีกิจกรรมในเกาะบอร์เนียว
การฆ่าฟันครั้งใหญ่และจุดจบของพรรคคอมมิวนิสต์อินโดนีเซีย

การที่พรรคคอมมิวนิสต์อินโดนีเซียเติบโตและมีบทบาทในรัฐบาลซูการ์โนสร้างความกังวลให้แก่สหรัฐและมหาอำนาจตะวันตกที่ต่อต้านคอมมิวนิสต์ ในเดือนธันวาคม พ.ศ. 2507 พรรคมูร์บากล่าวหาว่าพรรคคอมมิวนิสต์อินโดนีเซียเตรียมก่อการรัฐประหาร พรรคคอมมิวนิสต์อินโดนีเซียเรียกร้องให้คว่ำบาตรพรรคมูร์บา ซึ่งซูการ์โนได้ทำตามในต้นปี พ.ศ. 2508 ในการเผชิญหน้ากับมาเลเซีย พรรคคอมมิวนิสต์อินโดนีเซียเรียกร้องให้ติดอาวุธประชาชนแต่กองทัพเพิกเฉย ในเดือนกรกฎาคม พรรคคอมมิวนิสต์อินโดนีเซียเริ่มฝึกทหารใกล้สนามบินฮาลิม ในวันที่ 8 กันยายน ผู้ประท้วงสังกัดพรรคคอมมิวนิสต์อินโดนีเซียเริ่มประท้วงที่สุราบายา ในวันที่ 30 กันยายน พรรคคอมมิวนิสต์อินโดนีเซียได้จัดแรลลี่ในจาการ์ตา
ในคืนวันที่ 30 กันยายนและเช้าวันที่ 1 ตุลาคม พ.ศ. 2508 นายพลระดับสูงของอินโดนีเซีย 6 คนถูกสังหาร นายพลซูฮาร์โตเข้ามามีบทบาทในกองทัพ และก่อรัฐประหารในวันที่ 2 ตุลาคม ประกาศต่อต้านคอมมิวนิสต์ ซูฮาร์โตบีบให้ซูการ์โนลาออก และขึ้นเป็นประธานาธิบดีแทนใน พ.ศ. 2511 การต่อต้านพรรคคอมมิวนิสต์อินโดนีเซียเกิดขึ้นในอินโดนีเซีย สำนักงานใหญ่ของพรรคคอมมิวนิสต์อินโดนีเซียถูกเผา กลุ่มขององค์กรมุสลิมอันซอร์ได้จัดเดินขบวนต่อต้านพรรคคอมมิวนิสต์อินโดนีเซียในวันที่ 13 ตุลาคม มีชาวอินโดนีเซียสามแสนถึงล้านคนถูกฆ่าในการสังหารครั้งใหญ่หลังเหตุการณ์นี้ พรรคคอมมิวนิสต์อินโดนีเซียถูกคว่ำบาตรในวันที่ 12 มีนาคม พ.ศ. 2509 สหภาพการค้าที่นิยมพรรคคอมมิวนิสต์อินโดนีเซียถูกคว่ำบาตรในเดือนเมษายน
หลังพ.ศ. 2508

พรรคคอมมิวนิสต์อินโดนีเซียยังคงอยู่ในช่วงการสังหารหมู่ พ.ศ. 2508 – 2509 เมื่อไอดิตและโยโตถูกฆ่า ซูดิสมันขึ้นมาเป็นผู้นำก่อนจะถูกสังหารใน พ.ศ. 2510 พรรคคอมมิวนิสต์อินโดนีเซียไปตั้งมั่นที่บลีตาร์ในชวาตะวันออกจนเดือนมีนาคม พ.ศ. 2511 จึงถูกโจมตี ผู้นำรุ่นต่อมาคือ ซูกัตโน รุสลัน วิยายาซัสตราและอิสกันดาร์  ซูเบกตีถูกฆ่า สมาชิกพรรคบางส่วนหนีไปสาธารณรัฐประชาชนจีน บางส่วนไปยุโรปตะวันออก และยังดำเนินกิจกรรมทางการเมือง แต่ถูกโดดเดี่ยวจากการเมืองภายในอินโดนีเซีย  ประธานาธิบดีวาฮิดได้เชิญชวนอดีตสมาชิกพรรคคอมมิวนิสต์อินโดนีเซียกลับสู่อินโดนีเซียใน พ.ศ. 2542 และเปิดกว้างให้กับแนวคิดคอมมิวนิสต์ แต่มีกลุ่มแนวร่วมอิสลามอินโดนีเซียออกมาต่อต้านข้อเสนอของวาฮิดในเดือนเมษายน พ.ศ. 2543 ใน พ.ศ. 2547 อดีตสมาชิกพรรคคอมมิวนิสต์อินโดนีเซียยังถูกขึ้นบัญชีดำในการเข้าทำงานกับรัฐ
แหล่งค้นคว้าเพิ่มเติม > หนังสือและบทความ

Crouch, Harold (1978). The Army and Politics in Indonesia. Ithaca, New York: Cornell University Press. ISBN 0-8014-1155-6.
Hunter, Helen-Louise, (2007) Sukarno and the Indonesian coup : the untold story Westport, Conn. : Praeger Security International. PSI reports (Westport, Conn.)ISBN 9780275974381 (hbk.)ISBN 0275974383 (hbk.)
J.L. Holzgrefe / Robert O. Keohane: Humanitarian Intervention: Ethical, Legal and Political Dilemmas. Cambridge (2003). ISBN 0-521-52928-X, S. 47
Jochen Hippler, Nasr Hamid Abu Zaid, Amr Hamzawy: Krieg, Repression, Terrorismus. เก็บถาวร 2007-09-29 ที่ เวย์แบ็กแมชชีนPolitische Gewalt und Zivilisation in westlichen und muslimischen Gesellschaften. ifa, Stuttgart 2006, S. 55-58 (Review)
Mark Levene u. Penny Roberts: The Massacre in History. (1999). ISBN 1-57181-935-5, S. 247-251
Mortimer, Rex (1974). Indonesian Communism Under Sukarno: Ideology and Politics, 1959-1965. Ithaca, New York: Cornell University Press. ISBN 0-8014-0825-3.
Ricklefs, M.C. (1982). A History of Modern Indonesia. London: MacMillan. ISBN 0-333-24380-3.
Sinaga, Edward Djanner (1960). Communism and the Communist Party in Indonesia (MA Thesis). George Washington University School of Government.
Robert Cribb, 'The Indonesian Marxist tradition', in C.P. Mackerras and N.J. Knight, eds, Marxism in Asia (London: Croom Helm, 1985), pp. 251–272  เก็บถาวร 2020-08-01 ที่ เวย์แบ็กแมชชีน.
Roosa, John (2006). Pretext for Mass Murder, The September 30th Movement & Suharto's Coup D'état. Madison, Wisconsin: University of Wisconsin Press. ISBN 978-0-299-22034-1.
ตวงทิพย์ พรมเขต. (2563). D.N. Aidit ทีปะ นุสันตารา ไอดิตกับพรรคคอมมิวนิสต์ในอินโดนีเซีย, กรุงเทพฯ: Illuminations Editions.
ตวงทิพย์ พรมเขต. (2565). “กวาดล้างให้สิ้นซาก”: การเมืองอินโดนีเซีย หนังสือพิมพ์ฝ่ายขวา และการสังหารหมู่คอมมิวนิสต์ระหว่างปี 1965-1966. วารสารประวัติศาสตร์ มหาวิทยาลัยศรีนครินทรวิโรฒ. 47, น. 74-95. ISSN 0125-1902
แหล่งค้นคว้าเพิ่มเติม > เว็บไซต์

People of Indonesia, Unite and Fight to Overthrow the Fascist Regime
Defence speech given by Sudisman in 1967
Shadow Play - Information regarding the 1965 coup and subsequent persecution of the PKI.
The First Period of the Indonesian Communist Party (PKI): 1914-1926
เฮก เซฝลีต
การประชุมพรรคคอมมิวนิสต์ในปัตตาเวีย พ.ศ. 2468
ไอดิตปราศัยใน พ.ศ. 2498
ดีปา นูซันตารา ไอดิต (ขวา) และราวังแห่งพรรคคอมมิวนิสต์อินโดนีเซียในการประชุมพรรคเอกภาพสังคมนิยมครั้งที่ 5 ที่เบอร์ลินตะวันออก เยอรมัน 11 กรกฎาคม พ.ศ. 2501
ภูมิทัศน์ประหยัดพลังงาน

ภูมิทัศน์ประหยัดพลังงาน (อังกฤษ: Energy-efficient landscaping) เป็นงานออกแบบภูมิสถาปัตยกรรมประเภทหนึ่งที่มีความมุ่งหมายเพื่อลดการใช้พลังงาน ซึ่งมีข้อแตกต่างที่ชัดเจนระหว่างพลังงานที่ใช้ในการผลิตวัสดุและการก่อสร้างงานภูมิทัศน์และพลังงานที่ใช้ในระหว่างการใช้งานและการดูแลรักษา
เทคนิคในการออกแบบรวมถึง:
การปลูกต้นไม้เพื่อให้ร่มเงาอาคารสถานที่ที่ช่วยลดพลังงานที่ใช้ในการปรับอากาศ
การปลูกต้นไม้หรือการสร้างฉากกันลมเพื่อลดความเร็วลม เป็นการช่วยลดการสูญเสียความร้อนในอาคารในประเทศหนาว
การปกคลุมผนังโดยการใช้ไม้พุ่มหรือไม้เลื้อยเพื่อลดแรงลมที่ปะทะกำแพงที่ทำให้สูญเสียความร้อนในฤดูหนาวและลดความร้อนจากพลังงานแสงอาทิตย์ที่ปะทะโดยตรงในฤดูร้อน
การใช้เปลือกอาคารเป็นดิน (Earth sheltering) และการหันเหตัวอาคารให้เข้ากับรูปทรงแผ่นดินและทิศทางแดด-ลม
การทำหลังคาเขียวที่ทำให้อาคารเย็นลงด้วยมวลความร้อนของดินหรือวัสดุปลูกที่ชุ่มชื้นและการระเหยคายน้ำของพืชที่ปลูกคลุม
ลดปรากฏการณ์เกาะความร้อนด้วยการทำผิวพื้นพรุนน้ำ, ใช้ผิวพื้นที่มีอัตราส่วนรังสีสะท้อน (albedo) สูง, การให้ร่มเงา, และการลดพื้นผิวดาดแข็ง
ใช้โคมไฟที่มีกระบังแสงเต็มที่ (แยงตาทำให้ต้องเพิ่มความสว่าง) , ใช้อุปกรณ์ตรวจจับระดับแสงสว่าง, และใช้อุปกรณ์ไฟประสิทธิภาพสูง
เทคนิคภูมิทัศน์ประหยัดพลังงาน รวมถึงการใช้วัสดุท้องถิ่นเพื่อประหยัดพลังงานจากการขนส่ง, การทำปุ๋ยหมักและหั่นย่อยกิ่งไม้ ณ ที่ก่อสร้างเพื่อลดการขน "ขยะเขียว" ไปทิ้งนอกบริเวณก่อสร้าง, ใช้เครื่องมือและเครื่องทุ่นแรงธรรมดาเพื่อลดการใช้ไฟฟ้าหรือน้ำมัน, รวมทั้งการเลือกใช้พืชทนแล้งในพื้นที่แห้งแล้งหรือขาดน้ำ, การซื้อวัสดุพืชพรรณในท้องที่เพื่อลดการขนส่งและกรรมวิธีอื่นๆ ที่ช่วยลดการใช้พลังงาน
ดูเพิ่ม

การอนุรักษ์พลังงาน (Energy conservation)
การออกแบบตามแนวน้ำ (Keyline design)
ภูมิสถาปัตยกรรม
การวางแผนภูมิสถาปัตยกรรม (Landscape planning)
สวนหลังคา (Roof garden)
สถาปัตยกรรมแบบยั่งยืน (Sustainable architecture)
ภูมิสถาปัตยกรรมแบบยั่งยืน (Sustainable landscape architecture)
การอนุรักษ์น้ำ (Water conservation)
ภูมิทัศน์แห้งแล้ง (Xeriscaping)
แหล่งข้อมูลอื่น

เอกสารแหล่งข้อมูลซึ่งมีส่วนที่ว่าด้วยงานภูมิทัศน์
ecoLogical Home Ideas เก็บถาวร 2006-05-09 ที่ เวย์แบ็กแมชชีน นิตยสารเกี่ยวกับการสร้าง-ปรับปรุงบ้าน
Stopwaste.org หยุดทิ้งของเสีย
| การพัฒนาและความยั่งยืนของพลังงาน    |
| --- | --- |
การผลิตพลังงาน (Energy production): แอคตีฟโซลาร์ | ไบโอแอลกอฮอล์ | ไบโอดีเซล | เชื้อเพลิงชีวภาพ | ก๊าซชีวภาพ | ชีวมวล | ดีปเลควอเตอร์คูลลิ่ง | การผลิตและจำหน่ายไฟฟ้า | การผลิตไฟฟ้า | เชื้อเพลิงเอทานอล | เซลล์เชื้อเพลิง | พลังงานฟิวชัน | พลังงานความร้อนใต้พิภพ | ไฟฟ้าพลังน้ำ | เชื้อเพลิงเมทานอล | การแปลงพลังงานความร้อนของมหาสมุทร | พาสซีฟโซลาร์ | เซลล์แสงอาทิตย์ | โซลาร์ชิมเนย์ | แผงเซลล์แสงอาทิตย์ | พลังงานแสงอาทิตย์ | พลังงานความร้อนจากแสงอาทิตย์ | โซลาร์เทาเวอร์ | ไทดัลเพาเวอร์ | โทรมบ์วอลล์ | กังหันน้ำ | กังหันลมผลิตไฟฟ้า
การพัฒนาพลังงาน  (Energy development): การพัฒนาพลังงาน | สิ่งแวดล้อมที่เกี่ยวกับการผลิตไฟฟ้า | การพัฒนาพลังงานในอนาคต | เศรษฐศาสตร์ไฮโดรเจน | ฮับเบิรต์พีค | การนำพลังงานกลับมาใช้ใหม่ | ความทันสมัยเกินไป | เทคโนโลยีเฉพาะตัว
พลังงานและสถานภาพความยั่งยืน  (Energy and sustainability status): สถานภาพปัจจุบันของมนุษยชาติ | ระบบนิเวศบริการ | การ์ดาเชฟสเกล | TPE | ดรรชนีการพัฒนามนุษย์ของสหประชาชาติ | คุณค่าของโลก | เทคโนโลยีระหว่างกลาง | ทุนโครงสร้างพื้นฐาน
ความยั่งยืน  (Sustainability): อาคารอัตโนมัติ | ป่านิเวศ | นิเวศเศรษฐศาสตร์ | การคุ้มครองโลก | เศรษฐศาสตร์พัฒนา | การออกแบบสิ่งแวดล้อม | การแสวงหาประโยชน์จากทรัพยากรธรรมชาติ | อาคารเพื่อสิ่งแวดล้อม | ผลิตภัณฑ์ในประเทศเบื้องต้น | อาคารธรรมชาติ | เกษตรถาวร | การพึ่งตนเองทางเศรษฐกิจ | Straw-bale construction | ความยั่งยืน | เกษตรยั่งยืน | การออกแบบอย่างยั่งยืน | การพัฒนาที่ยั่งยืน  | อุตสาหกรรมที่ยั่งยืน | ชีวิตที่ยั่งยืน | The Natural Step
การจัดการความยั่งยืน  (Sustainability management): คณะกรรมการเพื่อการพัฒนาที่ยั่งยืน | ทฤษฎีพัฒนามนุษย์ | การพัฒนาที่ผิดพลาด | ปฏิญญาริโอเรื่อสิ่งแวดล้อมและการพัฒนา | สถาบันร๊อคกีเมาน์เทน | ซิมวันเดอร์ริน | ด้อยพัฒนา | สภาธุรกิจโลกสำหรับการพัฒนาที่ยั่งยืน | การประชุมสุดยอดของโลกว่าด้วยการพัฒนาที่ยั่งยืน | หลักการการใช้มาตรการระวังล่วงหน้า | Intermediate Technology Development Group
พลังงานและการอนุรักษ์  (Energy and  conservation): การอนุรักษ์พลังงาน | ภูมิทัศน์ประหยัดพลังงาน | รถยนต์ไฟฟ้า | รถยนต์ไฮโดรเจน | การใช้ชีวิตเรียบง่ายแบบสมัครใจ | การวัดรอยเท้าทางนิเวศ | พื้นที่การท่องเที่ยวที่ผสมผสานในแบบอนุรักษ์ | ของเสีย
การรู้เอง

ภาพแสดงหน้าที่ต่าง ๆ ของสมองตามหลักวิทยาศาสตร์เทียมของศาสตร์ phrenology
ซึ่งเป็นศาสตร์แรก ๆ ที่ศึกษาความสัมพันธ์ของหน้าที่ของจิตใจ กับส่วนเฉพาะต่าง ๆ ของสมอง
การรู้เอง หรือ อัชฌัตติกญาณ 
(อังกฤษ: intuition)
เป็นปรากฏการณ์ของใจ เป็นความสามารถในการได้ความรู้ โดยไม่ต้องอาศัยการอนุมานหรือการคิดโดยเหตุผล
คำภาษาอังกฤษว่า intuition มาจากคำกริยาภาษาละตินว่า intueri ซึ่งแปลว่า "พิจารณา" หรือมาจากคำอังกฤษสมัยกลางว่า "intuit" ซึ่งแปลว่า "พิจารณา, สังเกตอย่างพินิจพิเคราะห์"
มีการตีความหมายของคำต่าง ๆ กัน เริ่มตั้งแต่ เป็นความเข้าใจแบบชั่วแวบเกี่ยวกับความรู้
จนถึง เป็นเพียงหน้าที่อย่างหนึ่งของใจ
แต่ว่า เป็นกระบวนการรับรู้ที่ผู้รู้จะไม่สามารถเข้าถึงได้ว่า ทำไมจึงเกิดขึ้น หรือว่า เกิดขึ้นได้อย่างไร ที่ไม่เหมือนกับความคิดโดยเหตุผล
การรู้เองเป็นประเด็นอภิปรายในศาสตร์ต่าง ๆ ตั้งแต่ปรัชญาโบราณไปจนถึงจิตวิทยาปัจจุบัน เป็นประเด็นความสนใจในศาสนา (รวมทั้งฮินดู พุทธ และอิสลาม) ในคุยหลัทธิ และในวรรณกรรมต่าง ๆ 
และมักจะเข้าใจผิดหรือตีความผิดว่า เป็นสัญชาตญาณ เป็นความจริง เป็นความเชื่อ เป็นความหมายของชีวิต หรือเรื่องอื่น ๆ
และมักจะนิยมสัมพันธ์สมองซีกขวากับกระบวนการรู้เองต่าง ๆ เช่นอารมณ์ศิลป์และความคิดสร้างสรรค์แบบอื่น ๆ
มีนักวิทยาศาสตร์ที่คิดว่า การรู้เองสัมพันธ์กับความก้าวหน้าและการค้นพบใหม่ ๆ ทางวิทยาศาสตร์
มีการตั้งชื่อยอดเขาในหมู่เกาะเซาท์เชตแลนด์ (South Shetland Islands) ในทวีปแอนตาร์กติกา ว่า Intuition Peak เพื่อยกย่องบทบาทของการรู้เองทางวิทยาศาสตร์ (scientific intuition) ในความก้าวหน้าของความรู้ในหมู่มนุษย์
ดูเพิ่ม

สามัญสำนึก
ประชาน
เดฌา-วูว์
สัญชาตญาณ
เชิงอรรถและอ้างอิง

↑  Elbs, Oliver (2005). Neuro-Esthetics: Mapological foundations and applications (Map 2003). Munich: Peter Lang International Academic Publishers. ISBN 9783899755077.
↑
"ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ intuition ว่า "อัชฌัตติกญาณ, การรู้เอง, สหัชญาณ"
แต่ "พจนานุกรมอิเล็กทรอนิกส์ ฉบับราชบัณฑิตยสถาน พ.ศ. 2552" ให้ความหมายของ "สหัช-" ว่า "ที่มีมาแต่กำเนิด" ซึ่งอาจจะตรงกับคำว่า "สัญชาตญาณ" ซึ่งแปลว่า "ความรู้ที่มีมาแต่กำเนิดของคนและสัตว์" ซึ่งผิดจากความหมายที่ให้กับคำว่า "intuition" ในบทความวิกิอังกฤษ
และ "พจนานุกรมอิเล็กทรอนิกส์ ฉบับราชบัณฑิตยสถาน พ.ศ. 2552" ให้ความหมายของ "อัชฌัตติก-" ว่า "ภายใน, เฉพาะตัว, ส่วนตัว, เช่น อัชฌัตติกปัญญา" ที่แม้ไม่ผิดจากความหมาย แต่ก็ยังไม่ตรงกับความหมาย
(ผู้แปล) คำแปลว่า "การรู้เอง" ดูเหมือนจะใกล้เคียงกับความหมายของคำมากที่สุด
↑  "intuition". Oxford Dictionaries. คลังข้อมูลเก่าเก็บจากแหล่งเดิมเมื่อ 2014-12-22. สืบค้นเมื่อ 2014-12-02.
↑  "intuition". Merriam Webster Dictionary. สืบค้นเมื่อ 2014-12-02.
↑  "Lexitron พจนานุกรมไทย<=>อังกฤษ รุ่น 2.6". หน่วยปฏิบัติการวิจัยวิทยาการมนุษยภาษา, ศูนย์เทคโนโลยีอิเล็กทรอนิกส์และคอมพิวเตอร์แห่งชาติ สำนักงานพัฒนาวิทยาศาสตร์และเทคโนโลยีแห่งชาติ, กระทรวงวิทยาศาสตร์และเทคโนโลยี. 2546.
↑  Aurobindo, Sri. The synthesis of yoga. Pondicherry: Sri Aurobindo ashram trust. pp. 799–800. ISBN 978-0-9415-2465-0. สืบค้นเมื่อ 2014-12-26.
↑  Steinfels, Peter (1996-07-13). "Beliefs". เดอะนิวยอร์กไทมส์.
↑  "Converting Words into Pictures--Reading Comprehension Guide--Academic Support". cuesta.edu HTM. คลังข้อมูลเก่าเก็บจากแหล่งเดิมเมื่อ 2014-10-30. สืบค้นเมื่อ 2015-05-06.
↑  "Left/Right Processing". Frank.mtsu.edu. คลังข้อมูลเก่าเก็บจากแหล่งเดิมเมื่อ 2014-10-30. สืบค้นเมื่อ 2013-06-16. {{cite web}}: ไม่รู้จักพารามิเตอร์ |dearulr= ถูกละเว้น (help)
↑  "Right-Brain Hemisphere". Psychology.jrank.org. เก็บจากแหล่งเดิมเมื่อ 2015-04-29. สืบค้นเมื่อ 2013-06-16.
↑  Holton, Gerald; Elkana, Yehuda (1997). Albert Einstein: Historical and Cultural Perspectives. Dover Publications. pp. 97. ISBN 0-486-29879-5. The workings of intuition transcend those of the intellect, and as is well known, innovation is often a triumph of intuition over logic.{{cite book}}:  CS1 maint: multiple names: authors list (ลิงก์)
↑  "Intuition Peak". SCAR Composite Gazetteer of Antarctica. เก็บจากแหล่งเดิมเมื่อ 2012-06-12. สืบค้นเมื่อ 2015-05-06.
แหล่งข้อมูลอื่น ๆ

Chauran, Alexandra (2012). So You Want To Be a Psychic Intuitive. Llewellyn Worldwide. ISBN 0-7387-3065-3.
Chopra, Deepak; Orloff, Judith. The Power of Intuition. Hay House, 2005. (Audio) ISBN 978-1-4019-0622-1
Davis, Elizabeth. Women's Intuition. Celestial Arts, 1989. ISBN 978-0-89087-572-8
Fradet, Pierre-Alexandre, Derrida-Bergson. Sur l'immédiateté, Hermann, Paris, coll. "Hermann Philosophie", 2014. ISBN 9782705688318
Hoeflich, Christine. What Everyone Believed: A Memoir of Intuition and Awakening. Between Worlds Publishing, 2008. ISBN 978-0-9796589-0-7
Levin, Michal. Spiritual Intelligence: Awakening the Power of Your Spirituality and Intuition. Hodder & Stoughton, 2000. ISBN 978-0-340-73394-3
Mayer, Elizabeth Lloyd. Extraordinary Knowing: Science, Skepticism, and the Inexplicable Powers of the Human Mind. Bantam, 2008. ISBN 978-0-553-38223-5
McTaggart, Lynn. The Intention Experiment. Free Press, 2008. ISBN 978-0-7432-7696-2
Saad, Ezechiel. Hasard et Intuition,  French, preface by zen master Jacques Brosse. Ed. Dervy, París, 1991. ISBN 2-85076-438-8
Schulz, Mona Lisa, and Christriane Northrup. Awakening Intuition. Three Rivers Press, 1999. ISBN 978-0-609-80424-7
Wilde, Stuart. Intuition. Hay House, 1996. (Audio) ISBN 978-1-4019-0674-0
Wilde, Stuart. The Sixth Sense: Including the Secrets of the Etheric Subtle Body. Hay House, 2000. ISBN 978-1-56170-501-6
Nobel prize winner Daniel Kahneman on Intuition เก็บถาวร 2012-10-19 ที่ เวย์แบ็กแมชชีน
A scientific research group on intuition เก็บถาวร 2019-07-07 ที่ เวย์แบ็กแมชชีน
Ask Philosophers: Question on Intuition and Rationality
อูลุฆ เบก

| อูลุฆ เบก |
| --- | --- |
มีรซา, สุลต่าน
ผู้ปกครองจักรสรรดิตีมูริด
ครองราชย์: 1447–1449
ก่อนหน้า: ชาห์ รุฆ
ถัดไป: อับดัล-ลาตีฟ มีรซา

ประสูติ: 22 March 1394 ซุลานนีเยห์ จักรวรรดิตีมูริด (ปัจจุบันอยู่ในจังหวัดซันจัน ประเทศอิหร่าน) Mirza Muhammad Taraghay
สวรรคต: 27 ตุลาคม 1449 (อายุ 55) ซามาร์กันต์ จักรวรรดิตีมูริด (ปัจจุบันอยู่ในแคว้นซามาร์กันต์ ประเทศอุซเบกิสถาน)
ฝังพระศพ: กูเรอามือร์ ซามาร์กันต์ ในที่ไว้ศพกษัตริย์ตีมูร์
คู่อภิเษก:   Aka Begi Begum  Sultan Badi al-mulk Begum  Aqi Sultan Khanika  Husn Nigar Khanika  Shukur Bi Khanika  Rukaiya Sultan Agha  Mihr Sultan Agha  Sa'adat Bakht Agha  Daulat Sultan Agha  Bakhti Bi Agha  Daulat Bakht Agha  Sultanim Agha  Sultan Malik Agha 
พระราชบุตร: อับดัล-ลาตีฟ มีรซา
ราชวงศ์: ตีมูริด
พระราชบิดา: ชาห์ รุฆ
พระราชมารดา: กาวฮาร์ ชาด
ศาสนา: ศาสนาอิสลาม
อาชีพ: นักดาราศาสตร์, นักคณิตศาสตร์, ผู้นำการเมือง และ ผู้ปกครองแคว้น
มีรซา มุฮัมมัด ตาระฆัย บิน ชาห์รุฆ (ชากาทาย: میرزا محمد طارق بن شاہ رخ, เปอร์เซีย: میرزا محمد تراغای بن شاہ رخ; Mīrzā Muhammad Tāraghay bin Shāhrukh) หรือรู้จักดีในชื่อ อูลุฆ เบก (الغ‌ بیگ; Ulugh Beg,  22 มีนาคม 1394 – 27 ตุลาคม 1449) เป็นสุลต่านแห่งตีมูริด และนักดาราศาสตร์กับคณิตศาสตร์อิสลาม
อูลุฆ เบก เป็นที่รู้จักจากผลงานในสายงานคณิตศาสตร์และดาราศาสตร์อิสลาม เช่น ตรีโกณมิติ และ เรขาคณิตทรงกลม นอกจากนี้เขายังมีความสนใจในสาขาศิลปศาสตร์เช่นกัน ว่ากันว่าเขาพูดได้ห้าภาษา คือ ภาษาอาหรับ, เปอร์เซีย, เติร์ก, มองโกเลีย และจีนกลาง ในสมัยปกครองของเขา จักรวรรดิตีมูริด ถือว่าเป็นยุคทองทางวัฒนธรรมและเป็นจุดสูงสุดของยุคฟื้นฟูศิลปวิทยาการตีมูริดผ่านความสนใจและการอุดหนุนของเขา
เขาเป็นผู้ก่อสร้างหอดูดาวอูลุฆ เบก ในซามาร์กันต์ สร้างขึ้นในปี 1424 ถึง 1429 และได้รับการยอมรับโดยบรรดานักวิชาการว่าดป็นหนึ่งในหอดูดาวที่ดีที่สุดของโลกอิสลามในเวลานั้น รยมถึงยังใหญ่ที่สุดในเอเชียกลาง อูลุฆ เบก จีงได้รับการยอมรับว่าเป็นนักดาราศาสตร์เชิงสำรวจที่สำคัญที่สุดจากศตวรรษที่ 15 โดยนักวิชาการจำนวนมาก นอกจากนี้เขายังสร้างมัดดราซาห์อูลุฆ เบก (1417–1420) ทั้งในซามาร์กันต์และบูฆารา เป็นผลให้ทั้งสองเมืองนี้ได้กลายสภาพเป็นศูนย์กลางการศึกษาของเอเชียกลางในสมัยนั้น
อย่างไรก็ตาม ความสามารถในการปกครองของเขาไม่เท่ากับความสามารถทางวิทยาศาสตร์ ในสมัยการปกครองอันสั้นของเขา เขาไม่สามารถสร้างฐานอำนาจและปกครองได้ ผู้ปกครองคนอื่นรวมถึงคนในตระกูลเดียวกันได้ฉวยโอกาสนี้ขึ้นมาควบคุมจักรวรรดิ ท้ายที่สุด อูลุฆ เบก ถูกล้มราชบัลลังก์และถูกลอบสังหารในเวลาต่อมา
ญะร็อช

| ญะร็อช เกราซา |
| --- | --- |
นคร
ซากนครเกราซาสมัยกรีกโรมัน และนครญะร็อชสมัยใหม่ในพื้นหลัง
สมญา: ปอมเปอีตะวันออก นครพันเสา
ญะร็อช
พิกัด: 32°16′50″N 35°53′50″E﻿ / ﻿32.28056°N 35.89722°E﻿ / 32.28056; 35.89722
Grid position: 234/187
ประเทศ:  จอร์แดน
เขตผู้ว่าราชการ: ญะร็อช
สถาปนา: 7,500–5,500 ปีก่อน ค.ศ.
ตั้งเทศบาลนคร: 1910
การปกครอง
 • ประเภท: เทศบาลนคร
ความสูง: 600 เมตร (1,968 ฟุต)
ประชากร (2015)
 • ทั้งหมด: นคร (50,745 คน) เทศบาลนคร (~237,000 คน) คน
เขตเวลา: GMT +2
 • ฤดูร้อน  (เวลาออมแสง): +3
รหัสพื้นที่: +(962)2
เว็บไซต์: http://www.jerash.gov.jo
ญะร็อช (อาหรับ: جرش) หรือ เกราซา (กรีกโบราณ: Γέρασα, เสียงอ่านภาษากรีกแอตติก: [gérasa], เสียงอ่านภาษากรีกคอยนี: [ˈgerasa]) เป็นนครในภาคเหนือของประเทศจอร์แดน ศูนย์กลางการปกครองของเขตผู้ว่าราชการญะร็อช มีประชากร 50,745 คน ณ ปี 2015
หลักฐานเก่าแก่ที่สุดของการตั้งรกรากในญะร็อชสามารถย้อนไปถึงยุคหินใหม่ ดังที่พบในแหล่งตัลอะบูซอวัน (Tal Abu Sowan) ซึ่งมีการค้นพบซากโครงกระดูกมนุษย์ที่อายุ 7500 ปีก่อนคริสต์กาล ญะร็อชเฟื่องฟูมากในสมัยกรีก เฮลเลนนิสติก โรมัน และไบแซนไทน์ จนถึงกลางศตวรรษที่ 8 เมื่อเกิดแผ่นดินไหวกาลิลีในปี 749 และแผ่นดินไหวตามอีกจำนวนหนึ่งทำลายนครไปมาก กระนั้น ในปี 1120 ซะฮีร์ อัดดีน ตอฆเตคิน แห่งดามัสกัส ได้สั่งให้กองพลขนาด 40 คนสร้างป้อมปราการขึ้นในญะร็อช ปัจจุบันไม่ทราบแน่ชัดว่าป้อมนี้อยู่ที่ใดของเมือง แต่เข้าใจว่าเป็นจุดสูงสุดทางตะวันออกเฉียงเหนือของประตูเมือง ก่อนจะถูกครอบครองและทำลายทิ้งจนหมดในปี 1121 โดยบอลด์วินที่สอง กษัตริย์แห่งเยรูซาเลม หลังจากนั้นมา บรรดานักรบครูเสดพากันทิ้งร้างนครญะร็อชและถอยทัพไปตั้งอยู่ที่ซะกิบทางตะวันออกแทน
ญะร็อชถูกทิ้งร้างกระทั่งปรากฏอีกครั้งในบันทึกทางประวัติศาสตร์เมื่อต้นสมัยปกครองของออตโตมันในต้นศตวรรษที่ 16 ในบันทึกสำมะโนประชากรปี 1596 ระบุว่ามี 12 ครัวเรือนที่เป็นมุสลิมอยู่ในญะร็อช กระนั้น นักโบราณคดีพบหลักฐานของหมู่บ้านมัมลุกขนาดเล็กตั้งอยู่ที่เขตเหนือของเมือง ซึ่งบ่งบอกว่ามีการกลับมาตั้งรกรากในญะร็อชแล้วก่อนสมัยออตโตมัน การขุดค้นทางโบราณคดีตั้งแต่ปี 2011 แสดงให้เห็นว่าญะร็อชในสมัยยุคกลางอิสลามมีหลักฐานสิ่งปลูกสร้างและเครื่องปั้นดินเปาจากสมัยยุคกลางอิสลาม/มัมลุก ซากของนครโบราณนี้เริ่มค่อย ๆ ปรากฏตัวอีกครั้งจากการขุดค้นหลายครั้งนับตั้งแต่ปี 1925 และยังดำเนินอยู่ในปัจจุบัน
ปัจจุบัน ญะร็อชเป็นที่ตั้งของหนึ่งในซากนครกรีกโรมันที่อนุรักษ์สภาพไว้ดีที่สุด จนได้รับสมญาว่าเป็นปอมเปอีแห่งตะวันออกกลาง รวมถึงเป็นจุดหมายปลายทางการท่องเที่ยวหนึ่งของจอร์แดนเหนือ ด้วยยอดเข้าชม 330,000 คนในปี 2018 ถือเป็นหนึ่งในสถานที่ที่มีผู้เยี่ยมชมมากที่สุดในประเทศ ทุก ๆ ปี นครจะจัดเทศกาลญะร็อช ซึ่งเป็นหนึ่งในกิจกรรมวัฒนธรรมแนวหน้าของตะวันออกกลางที่มีผู้เข้าร่วมชมหลายพันคนต่อป
เชียร์ฮาร์ตแอตแทก

เชียร์ฮาร์ตแอตแทก (อังกฤษ: Sheer Heart Attack) เป็นสตูดิโออัลบัมชุดที่ 3 ของวงร็อกอังกฤษ ควีน ออกจำหน่าย 8 พฤศจิกายน ค.ศ. 1974 โดยค่ายอีเอ็มไอเรเคิดส์ในสหราชอาณาจักรและค่ายอีเลกทราเรเคิดส์ในสหรัฐ อัลบั้มนี้ไม่ใช่แนวโพรเกรสซิฟร็อกดั่งอัลบัมสองชุดแรก โดยอัลบัมนี้มุ่งเน้นทางป็อปและเพลงป็อปประเพณีนิยมมากกว่า ยังถือว่าเป็นก้าวสำคัญในซาวด์ดนตรีคลาสสิกแบบควีน อัลบัมโปรดิวซ์โดยวงและรอย โทมัส เบเกอร์ ยังทำให้ควีนก้าวสู่ความนิยมกระแสหลักในสหราชอาณาจักรและทั่วโลกได้
หลังจากออกอัลบัมชุด Queen II วงได้ออกทัวร์ประชาสัมพันธ์กับ มอตต์เดอะฮูเพิล อย่างไรก็ตามในช่วงกลางทัวร์ ไบรอัน เมย์ ได้เกิดอาการป่วย ทำให้ทัวร์ต้องหยุดทัวร์ไปตั้งแต่เนิ่น ๆ เพลงในอัลบัมนี้จึงแต่งขึ้นในช่วงที่เมย์เข้ารักษาตัวที่โรงพยาบาล โดยอัลบั้มนี้มีซิงเกิลแรกคือ "Killer Queen" ขึ้นอันดับ 2 ในสหราชอาณาจักร และถือเป็นเพลงติดท็อป 20 เพลงแรกของวงในสหรัฐ คือ ขึ้นสูงสุดอันดับ 12 บนชาร์ตบิลบอร์ด เชียร์ฮาร์ตแอตแทก เป็นอัลบัมแรกของควีนที่ติดใน 20 อันดับแรกในสหรัฐ โดยขึ้นอันดับสูงสุดที่ 12 ในปี 1975 อัลบัมยังขึ้นชื่อในการมีเพลงอันอุดมไปด้วยเพลงฮาร์ดร็อกท่อนกีตาร์ หลังจากนั้นอัลบัมยังติดอยู่ในรายชื่อผลงานที่ดีที่สุดของวงในหลายสำนักพิมพ์และถือว่าเป็นอัลบัมแกลมร็อกที่สำคัญ
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Brighton Rock" | Brian May | 5:08 |
| 2. | "Killer Queen" | Freddie Mercury | 3.01 |
| 3. | "Tenement Funster" | Roger Taylor | 2:48 |
| 4. | "Flick of the Wrist" | Freddie Mercury | 3:19 |
| 5. | "Lily of the Valley" | Freddie Mercury | 1:43 |
| 6. | "Now I'm Here" | Brian May | 4:10 |
| 7. | "In the Lap of the Gods" | Freddie Mercury | 3:20 |
| 8. | "Stone Cold Crazy" | Queen | 2:12 |
| 9. | "Dear Friends" | Brian May | 1:07 |
| 10. | "In the Lap of the Gods... Revisited" | Freddie Mercury | 3:42 |
| ความยาวทั้งหมด: | ความยาวทั้งหมด: | ความยาวทั้งหมด: | 38:41 |
| ลำดับ | ชื่อเพลง | ยาว |
| --- | --- | --- |
| 14. | "Stone Cold Crazy" (1991 bonus remix by Michael Wagener) | 2:12 |
| ความยาวทั้งหมด: | ความยาวทั้งหมด: | 40:53 |
| ลำดับ | ชื่อเพลง | ยาว |
| --- | --- | --- |
| 1. | "Now I'm Here" (Live at Hammersmith Odeon]], December 1975) | 4:27 |
| 2. | "Flick of the Wrist" (BBC session, October 1974) | 3:26 |
| 3. | "Tenement Funster" (BBC session, October 1974) | 2:59 |
| 4. | "Bring Back That Leroy Brown" (A cappella mix 2011) | 2:18 |
| 5. | "In the Lap of the Gods... Revisited" (Live at Wembley Stadium, July 1986) | 2:35 |
| ความยาวทั้งหมด: | ความยาวทั้งหมด: | 15:45 |
Credits

Freddie Mercury : Vocals, Piano, Piano (Jangle), Voice (Vocal Extravaganza)
Brian May : Guitar, Vocals, Piano, Banjo (Genuine George Formby Ukelele-banjo), Orchestrated By (Guitar Orchestrations)
John Deacon : Bass, Double Bass, Acoustic Guitar
Roger Taylor : Drums, Vocals, Percussion, Voice (Screams)
Mike Stone : Engineer
Roy Thomas Baker : Producer
Mick Rock : Art Direction, Photography